JohanHeinsen/ENO huggingface dataset:
Lolland-Falsters Stifts-Tidende, 1846-05-09
Ved en keiserlig Forordning er nu Forholdet imellem Bønderne og Godseierne i Galizien befalet ordnet, saaledes: at Hoverikjørslerne ophøre, at Hoveri dage i Hø- og Kornhøsten maae ikke meere fordres af Bønderne, og at, naar Bønderne have Noget at klageover Herskabet, kunne de umiddelbart henvende sig med Klagen til Kredsamtet eller Øvrigheden, uden først at forelægge Godseieren Klagen. - En Correspondent ved den galiziske Grændse vil vide, at Bondeanføreren Szela har indstillet sig for Kredsbestyrelsen i Tarnow og anmeldt, at han havde afskediget sin Bondehær og befalet den at vende hjem til Sysler og Arne, da Rolighed og Orden nu overalt var bragt tilveie; Szela selv begav sig uantastet bort efter udført Ærinde. J en anden Skrivelse fra den galiziske Grændse hedder det derimod, at 800 velbevæbnede Bønder, der havde opholdt sig ved Neumarkt i Karpatherne, have under Szelas Anførsel, i Natten til den 29de April overfaldet en Afdeling Artilleri og erobret det, da Besætningen var ufuldstændig; i Jardanowerkredsen laae der Husarer, som bleve hentede og forfulgte Bønderne, hvorved der opstod en fortvivlet Kamp, som kostede flere hundrede Mand paa begge Sider Livet.
Lolland-Falsters Stifts-Tidende, 1846-05-09
J St. Etienne vende endelig de urolige Arbeidsfolk igjen tilbage til deres Arbeide. Af 5000 Minearbeidere havde allerede de 3000 igjen begyndt at arbeide, og man haabede at Resten inden faae Dage vilde følge deres Exempel.
Lolland-Falsters Stifts-Tidende, 1846-05-09
Den russiske Storfyrst Constantin ankom den 19de April med den russiske Escadre til Algier, hvor han havde frabedet sig alle Æresbeviisninger. Marschal Bugeand havde modtaget ham, Prindsen havde gjort ham en Contravisit, og var den 20de brudt op, for at besee de omliggende Landsbyer.
Lolland-Falsters Stifts-Tidende, 1846-05-09
Den tyrkiske Gesandt har forestillet den ægyptiske Kronprinds, Jbrahim Pascha, for de Franskes Konge. Ludvig Philip sad i Generallieutenants Uniform paa Tronen og var omgivet af hele sin Familie.
Lolland-Falsters Stifts-Tidende, 1846-05-09
J det engelske Underhuus er det irske Parlaments medlem, Repealeren Smith O'Brien, med 133 Stemmer imod 13 erklæret for skyldig i at have ringeagtet Huset, fordi han har vægret sig ved at være Medlem i en Jernbanecomitee, der var nedsat for at raadslaae om de engelske Jernbaner. O'Brien forsvarede sig med at han som irsk Medlem af Huset kun havde at befatte sig med almindelige Rigsanliggender og med alle specielt til Jrland henhørende Forretninger, men ikke med engelske eller skotske Affairer. Paa et Andragende af Hr. Estcourt, som Huset antog, er Brien den 30te April bleven arresteret, og vil, hvis han ikke giver efter, forblive under Slutterens Varetægt indtil Saisonens Slutning. Hans Fængsel er iøvrigt ikke strængt; han kan under Ledsagelse daglig gjøre sig Toure i og udenfor Staden.
Lolland-Falsters Stifts-Tidende, 1846-05-09
Nordpolsfareren Sir John Ross, som paa Grund af flere Uheld havde maattet gjøre Opbud, er atter udnævnte til brittisk Generalconsul i Stockholm, og er med sine Creditorers Tilladelse afreist dertil.
Lolland-Falsters Stifts-Tidende, 1846-05-09
Fra Königsberg meldes, at der den 21de April er afsagt Dom i første Jnstants i Sagen imod Dr. Jacoby, for tvende af ham udgivne Brochurer, betitlede: det kongelige Ord og Preussen i Aaret 1845. Han er, ifølge Samme, idømt 2 1/2 Aars Fæstningsstraf for Fornærmelse imod Majestæten, samt for fræk, uærbødig Dadel af Regjeringen.
Lolland-Falsters Stifts-Tidende, 1846-05-09
Lotterierne ville, ifølge Beretning fra Frankfurt, sandsynligviis fra 1ste Jan. 1848, efter en ForbundsdagsBeslutning, vorde ophævede i alle tydske ForbundstaterDenne moralske Kræftskade skal i Gjennemsnit aarlig have kostet Tydskland 8 Mill. Rigsdaler.
Lolland-Falsters Stifts-Tidende, 1846-05-09
En frygtelig Krudterplosion har fundet Sted i Stanchio paa Øen Kos, ved Kysten af Lilleasien. Ved de tyrkiske Kanonerers Uforsigtighed kom der Jld i en stor Masse Krudt under Transporten, hvilket sprængte Fæstningen i Luften og ødelagde en stor Deel af Byen.
Lolland-Falsters Stifts-Tidende, 1846-05-09
Fire Skibe i Havnen bleve saaledes beskadigede ved Explosionen, at de sank øieblikkelig. En Capitain, 18 Soldater og over 200 Jndvaanere mistede Livet. Tillykke vare de fleste Tyrker, som boe i Fæstningen, fraværende ved en Bryllupsfest paa Landet.
Lolland-Falsters Stifts-Tidende, 1846-05-09
Det tyrkiske Statsraad har udfærdiget et mærkeligt Manifest, der i det tyrkiske, græske og armeniske Sprog, skal oplæses i alle Kirker i Hovedstaden saavelsom i Provindserne. Dets Jndhold er Følgende: "Enhver, som forseer sig imod sine Medmenneskers Liv, Ære eller pecuniaire Jnteresser, skal, af hvad Rang han end monne være, strængelig straffes. Pengemulcter ere afskaffede, og Jngen kan under denne Benævnelse affordre Andre Penge. Hoveritjeneste er ophævet over hele Riget. Gouverneurer, Dommere og Officerer have ingen Ret til, paa deres Reiser at affordre Undersaatterne Levnetsmidler eller andre U Gjenstande uden Betaling. Dommerne skulle afsige deres Kjendelser upartisk og maae ikke lade sig bestikke. Gouverneurer og andre Authoriteter maae ingen Foræringer affordre deres Undergivne, og disse heller ikke give dem nogen. Foruden den af Staten bestemte Skat, bliver ingensomhelst anden Afgivt at udrede."J Paris bemærker man en stor Dødelighed, iblandt de tamme Fugle. Hele Hønsegaarde døe, uden at man kan forklare sig Aarsagen dertil. Man vil erindre, at i Aaret 1831 gik en lignende Sygdom iblandt Huusfuglene forud for Choleraen.
Lolland-Falsters Stifts-Tidende, 1846-05-09
Dette Aars vuleanske Udbrud paa Island, staae ingenlunde isolerede; ei alene i Jtalien og Dalmatien har man som bekjendt havt Udbrud, men og i Ungarn og paa flere Steder i Tydskland. Fra Egnen af Trier skrives, at i Landsbyen Eckfeld i WittlicherKredsen fornylig hørtes et dumpt Bulder, uden at nogen Rystelse fulgte dermed. Først da den uhyggelige Susen, havde vedvaret i nogle Dage, begyndte man at undersøge den nærliggende Skov og man har fundet at hele Terrainet paa en Strækning af omtrent 3 Morgen har sænket sig til en Dybde af 7–8 Fod. Men det underjordiske Elements Virksomhed er endnu i fuld Gang.
Lolland-Falsters Stifts-Tidende, 1846-05-09
J den nordøstlige Deel af de nordamerikanske Fristater have Flodernes Oversvømmelser og Jis gangen anrettet store Ødelæggelser, overskyllet store Strækninger, bortrevet Huse og Broer og sat Jernbaner under Vand. J 50 Aar mindes man ikke en lignende Ulykke. Alene i Staden Bangor og nærmeste Omegn skal den anrettede Skade beløbe sig til en Million Dollars, Fra Calmar berettes under 15de f. M. følgende skandaløse Tildragelse: "For kort Tid siden vækkede en fornem Mands Altergang megen Opsigt i Aby Kirke. Man veed, at endnu iagttages altfor almindeligt den kuns meget lidet christelige Skik, at Sognets Herskaber fremtræde for dem selv alene til Guds Bord, og at Menigheden kommer bagefter. Da dette fordetmeste skeer efter Gudstjenesten og i umiddelbar Forbindelse med den almindelige Communion, saa vækker det mindre Forargelse, især da Menigheden, deels af Ærbødighed deels ogsaa af Vane, vanskeligen formaaes til at træde frem ved Siden af Herskabet. Men hermed var det ikke nok i Aby Kirke, hvor nyligen Grev Posse med Familie skulde communicere førend Gudstjenesteen; vi lægge ikke synderlig Vægt paa, at hele Forsamlingen maatte vente omtrent en Time paa det høigrevelige Herskabs Ankomst, og at hele Forsamlingen ligeledes maatte vente, medens bemeldte Herskab, communicerede; men dersom ikke flere af Forsamlingens troværdige Medlemmer havde berettet det Efterfølgende, skulde vi aldrig have villet troe det. Sagen er nemlig den, at der for Herskabet paa Biørn findes i Aby Kirke en særskilt Stol med Vinduer indad Kirken; da nu det høigrevelige Herskab havde communiceret, hvorefter Gudstjenesten begyndte, saa lod Grev Posse, medens Gudstjenesten varede, sine Tjenere servere en ordentlig Frokost, hvilken fortæredes i hele Forsamlingens Paasyn og – naturligviis til dens Opbyggelse."
Lolland-Falsters Stifts-Tidende, 1846-05-09
Den Violin, hvorpaa Ole Bull pleier at spille, skal i Aaret 1532 være forfærdiget af Gasparo da Sala efter bestilling af Cardinal Aldebrandini. Grebet er af Benvenuto Cellini prydet med kunstigt udskaaret Arbeide. Cardinal Aldebrandini skjænkede Jnstrumentet til Skatkammeret i Jnspruck. Da denne Stad i 1809 faldt i Franskmænderes Hænder, tog en Soldat den gamle Violin og solgte den for 400 Gylden til en Liebhaber, som besad den største Samling Strengeinstrumenter, som nogensinde har existeret. Denne testamenterede i sit Testament Violinen til Ole Bull, som nu hellere vil miste sit Liv end give Slip paa denne Trylleviolin.
Lolland-Falsters Stifts-Tidende, 1846-05-09
Gudstjeneste. Jmorgen bliver Altergang i Nykjøbing Kirke; Skriftemaalet begynder Kl. 9 1/2. Gudstjenesten begynder Kl. 10. Cand. Barfod prædiker.
Lolland-Falsters Stifts-Tidende, 1846-05-09
Avertissements. Establissement. Undertegnede, der har etableret sig som Reebslagermester her i Byen, anbefaler sig med Alt til denne Profession henhørende, forsikkrende Enhver, der vil forunde mig Arbeide, reel Behandling.
Lolland-Falsters Stifts-Tidende, 1846-05-09
Min Bopæl er hos Bomuldsvæver og Tøisabrikant, M. Petersen i Søndergade. Nakskov, den 5te Mai 1846. C. A. Rehlops. Boutiksleilighed i Nakskov.
Lolland-Falsters Stifts-Tidende, 1846-05-09
Formedelst anden Bestemmelse er en Boutik med Skjænkestue, Soveværelse, Pakhuus, Kjælder, Loftsrum, Stald og Gaardsplads, strax at erholde tilleie paa billige Vilkaar, og bemærkes: at Leietiden først beregnes fra October Flyttetid d. A. H. C. Aagaard i Nakskov anviser Leiligheden. Nakskov, den 5te Mai 1846.
Lolland-Falsters Stifts-Tidende, 1846-05-09
Undertegnede, der i disse Dage har tiltraadt sit Embede, boer hos Hr. Dyrlæge Rasmussen i forrige Kjøbmand Klingenbergs Gaard paa Torvet. Nakskov, den 7de Mai 1846. W. Møller, Stadslæge.
Lolland-Falsters Stifts-Tidende, 1846-05-09
Udsalg i Nakskov, Paa Grund af forventende stor Tilførsel, udsælges fra idag og indtil videre i Carl Wulffeldt's Klæde, & Lærreds-Handel.
Lolland-Falsters Stifts-Tidende, 1846-05-09
En stor Deel Beenklædetøier i franske, tydske, engelske og indenlandske Stoffer, hvoriblandt nogle særdeles anbefalende for dHrr. Landmænd til Ridebeenklæder.
Lolland-Falsters Stifts-Tidende, 1846-05-09
Mandarin- og Sommer-Frakketöier.
Lolland-Falsters Stifts-Tidende, 1846-05-09
Sorte og couleurte, fiirkantede og lange Herre-Halstørklæder i de nyeste Dessins.
Lolland-Falsters Stifts-Tidende, 1846-05-09
Silke- og Lærreds-Lommetørklæder.
Lolland-Falsters Stifts-Tidende, 1846-05-09
Bomuld- og uldne Underbeenklæder og Trøier.
Lolland-Falsters Stifts-Tidende, 1846-05-09
Couleurte og hvide Multummer, Bommesier, Svanebays og Floneller, af dette sidste findes Silke-Flonel, særdeles anbefalet for Gigtpatienter.
Lolland-Falsters Stifts-Tidende, 1846-05-09
Blegede og ublegede Bomuldslærreder (Stouter), til 9, 10, 11, 12 og 14 Sk. pr. Alen. Hvide, couleurte og trykkede Shirtings m.v.
Lolland-Falsters Stifts-Tidende, 1846-05-09
Ved at annonere foranförte Udsalg bedes Opmærksomheden henledet paa Etablissementets Lærredshandel, der er forsynet med de couranteste Hør, Blaar- og Hamp-Lærreder fra de fineste til de Simpleste Sorter til ualmindelig billige Priser, hvorhos bemærkes, at de paa Prøverne (som behagelig kunne afhentes) pr. Stk. bemærkede Priser ogsaa fölges naar der kjöbes 10 Alen og derover.
Lolland-Falsters Stifts-Tidende, 1846-05-09
Oplaget af veritable Randers, Handsker fra Mattats Fabrik er atter forsynet med ny Tilførsel, som sælges til Fabrikpriis. At enkelte Sorter nu og da manglede, bedes undskyldt; den raske Afsats, disse Handsker fandt, gjorde det umuligt bestandigt at holde Oplaget complet, men denne Maugel skal forsaavidt muligt for Fremtiden blive forebygget. Makskov, den 4de Mai 1846.
Lolland-Falsters Stifts-Tidende, 1846-05-09
Trykt i W. F. Laubs Enkes Bogtrykker, Damp Chocolade, udarbeidet til den fuldkomneste Fiinhed i lukkede Maskiner i den Deichmannske Handels Chocolade Fabrik ved Kjøbenhavn, erholdes til Fabrikpriserne, 2 Mk. a 8 Mk. pr. Pd. hos Hr. C. Barlon i Nykjø Hr. Agent L. J. Benbing paa Falster. zon i Stubbekjøbing. H. Dorph i SaxkjøS. M. Röepstorff og bing. Chr. Holst i Nakskov. J. N. Lunddahl i J. Gottschalck Mariebo. Stege. J. H. Heidenheim i J. E. Hald i Præsto. H. P. Ditzel i Vor Nysted. H. B. Pohler i Rodby. dingborg.
Lolland-Falsters Stifts-Tidende, 1846-05-09
Damehatte af italiensk og fransk Straae, Capothatte, italienske Drengehatte og Alt til Hovedpynt henhørende erholdes i Østergade hos Undertegnede, som nylig er hjemkommen fra Kjøbenhavn. Nykjøbing, den 8de Mai 1846. M. Hvalsøe.
Lolland-Falsters Stifts-Tidende, 1846-05-09
Et smukt solid rundklappet Mahogni træes Chatol, som er forfærdiget til Mesterstykke, staaer til Salg til Nutidens billigste Priis hos A. Scheder i Nykjøbing.
Lolland-Falsters Stifts-Tidende, 1846-05-09
Afproppet Øl fra Kongens Bryghuus Kjøbenhavn erholdes til 4 a 6 sk. pr. Bouteille hos Lion Levison.
Lolland-Falsters Stifts-Tidende, 1846-05-09
Røget Lax kan nu erholdes i Lion Levisons Urtekramhandel. Huus tilsalg. Mit eiende Huus i Mariebo Nørregade, der foruden Jndkjørselsplads, bestaaer af 13 Fag til Gaden, indrettet til Værelser med iværende Kakkelovne, og lukket Portrum, og hvori kan blive beqvem Beboelsesleilighed for 2 Familier, et Baghuus, en liden Have og en god Brønd i Gaarden, kan erholdes tilkjøbs og overtages 1ste November. Lysthavende ville derom handle med Giegengack.
Lolland-Falsters Stifts-Tidende, 1846-05-09
Torsdagen den 21de denne Maaned, Formiddag Kl. 11 slet, bliver i Horreby Skole afholdt offentlig Licitatation, paa nærmere Approbation, over de ved Horreby Kirke forefaldende aarlige Reparationer af Muur- og Tømmer-Arbeide; hvilket herved bekjendtgjøres. Nykjøbing, den 2den Mai 1846. Pontoppidan.
Lolland-Falsters Stifts-Tidende, 1846-05-09
I dette Blads Nr. 47, 48 og 49 er denne Licitation averteret til den 9de Mai; Udsættelsen, til den 2de bedes bemærket.
Lolland-Falsters Stifts-Tidende, 1846-05-09
Auction. Tirsdagen den 19de Mai d. A., Formiddag Kl. 11 bliver paa mit Contoir, efter Fattigcommissionens Begjæring, om antageligt Bud skeer – ved en eneste Auction absolut bortsolgt det afdøde Uhrmager Joseph Fortvingler forhen tilhørende Sted No 30 i denne Byes Østergade, bestaaende af 6 Fag 1 Etages Forhuus og 6 Fag Halvtags Baghuus med Gaards- og Haveplads. Conditionerne ere til Eftersyn paa mit Contoir. Hvilket herved bekjendtgjøres. Nykjøbing, den 6te Mai 1846. Møller.
Lolland-Falsters Stifts-Tidende, 1846-05-09
Jndkaldelse.
Lolland-Falsters Stifts-Tidende, 1846-05-09
Ved Proclama, som læses inden Mariebo Byting og den kongelige Lands-Over- samt Hof- og Stadsret i Kjøbenhavn, ere Creditorerne i Stervboet efter Consistorialraad og Sognepræst J. F. Boecks Enke, Fru Sofie Charlotte Boeck, født Sandru, heri Byen, indkaldte med 12 Ugers Varsel til at anmelde og legitimere deres Fordringer for undertegnede Skifteret, hvilket herved endvidere bekjendtgjøres. Mariebo Skrifteret, den 3die Mai 1846. C. A. Møller.
Lolland-Falsters Stifts-Tidende, 1846-05-09
Adressecontoirets Commissionairer ere: Dhrr. Boghandler Thierry i Nakskov, Boghandler Giegenga i Mariebo, Boghandler Ravn i Stubbekjøbing, ler Tidemand i Aar. beler Grundtvig i Saxen pelmester v. Stakielde i Anted og berørbraver Brylie i Gaabnie.
Lolland-Falsters Stifts-Tidende, 1846-05-11
Lollands-Falsters Stiftstidende. Udgivet i Nykjøbing af W. F. Laubs Enke. Redigeret af Chr. Jørgensen. Mandagen den 11te Mai. No 36.
Lolland-Falsters Stifts-Tidende, 1846-05-11
Jndenlandske Efterretninger. Efter Forlydende kan Hs. kgl. H. Kronprindsen ventes tilbage til Kjøbenhavn et Par Dage for Hs. Maj. Kong Oscars Besøg i Danmarks Hovedstad. (O. Th. A.)
Lolland-Falsters Stifts-Tidende, 1846-05-11
Parolbefalingen angaaende Rendsborgs borgerlige Artillericorps blev af det slesvig-holsteenske Statholderskab bekjendtgjort i den Form, hvorunder det i Bladene er bleven meddeelt, men den slesvig-holsteenske Regjering paa Gottorp har fuldstændigt bekjendgjort Rescriptet til det slesvig-holsteensk lauenborgske Cancelli. Der føies til den allerhøieste Meddelelse om Opløsningen og sammes Grunde endnu Følgende: "Vort Cancelli har tillige at træffe Anstalter til, at det tjenstdygtige Mandskab i det saaledes opløste Corps bliver ansat ved den anden Afdeling af Brandcorpset i Rendsborg. Jøvrigt tilkjendegive Vi Vort Cancellie til allerunderdanigst Efterretning, at det ved den af Os til at undersøge de omtalte Uordener nedsatte Commissions allerunderdanigste Jndberetning vel er kommen til Vor Kundskab, at der ved de afholdte Forhører ere fremkomne meere eller mindre graverende Omstændigheder mod 7 Medlemmer af det ophævede Corps og mod 4 Civilpersoner, men at Vi alligevel ikke have fundet os foranledigede til at anordne videre Forholdsregler imod disse Enkelte, da langt flere maa ansees for ligesaa svært compromitterede ved de forøvede Uordener."
Lolland-Falsters Stifts-Tidende, 1846-05-11
Collegialtidenden for den 2den de indeholder det bebudede, Patent angaaende de roeskildske Stænders Sammen kaldelse til 15de Juli førstkommende. Det hedder deri efter den sædvanlige Formular: "Ligesom Vi iøvrigt ville have dem (Stænderne) henviste til Jndholdet af bemeldte (Stænder) Anordninger, saaledes gjøre Vi og Regning paa, at samtlige Medlemmer af Stændernes Forsamling stedse ville erindre sig de landsfaderlige Hensigters Opnaaelse, hvori Provindsialstænderne ere indstiftede, lade disse Hensigters Opnaaelse være sig magtpaaliggende, dertil efter bedste Evne bidrage og saaledes svare til den dem viste Tillid.
Lolland-Falsters Stifts-Tidende, 1846-05-11
Efter al Sandsynlighed vil "den skandinaviske Generalfiskalsag, blive foretagen ved Høiesteret Midten af indeværende Maaned. Den afgangne Generalfiskals Function derved udføres af Advocat Etatsraad Blechingberg. Jngen af de Tiltalte vil defendere sig selv, hvorimod Justitsraad Liebenborg møder for Lehmann, Advocat Buntzen for Poulsen og Rotwitt for Helweg.
Lolland-Falsters Stifts-Tidende, 1846-05-11
Endeel Borgere i Veile havde besværet sig over Maaden, hvorpaa nogle Communevalg vare foretagne sammesteds, og begjæret disse Valg annullerede. Herpaa er nu - efter Veile Avis - kommen den Resolution: "at om end den af Valgbestyrelsen brugte Fremgangsmaade ikke kan billiges, har man dog ikke fundet den saa ligefrem stridende mod Anordningen, at Valgene derfor blive at annullere. Derimod vil det ved fremtidige Valghandlinger blive at lagttage, at det ikke formenes de Vælgere, som ønske det, at holde deres Stemmer hemmelige, hvoraf følger, at de afgivne Stemmesedler ikke blive at oplæse strax efter at de ere afgivne, men først naar hele Afstemningen er endt. Vælgerne bør ogsaa gjøres opmærksomme paa, at de Valgsedler, der ere utydeligt skrevne, eller som ikke bestemt angive de Personer, der attraaes valgte, saaledes at det er klart, hvilke Jndivider derved vare tilsigtede, ikke kunne komme i Betragtning, og at Enhver kan sikkre sig derimod, ved at dictere sin Stemme til Protocollen.
Lolland-Falsters Stifts-Tidende, 1846-05-11
Den danske Civilingenieur Hr. E. v. Buchwald, har, efter et maaskee tiaarigt Ophold deels i Nordamerika, deels i Tydskland, for nylig i Hamborg ladet trykke et lille tydsk Skrift angaaende, den naturlige Udvikling af Jernbanerne i Hertugdømmerne Slesvig og Holsteen, samt disse Baners Forlængelse gjennem den jydske Halve." J dette Skrift, der er tilegnet Hs. kgl. H. Kronprinds Frederik Carl Christian til Danmark, yttrer Forfatteren det Ønskelige i at Jernbanen skulde fra Hertugdømmerne anlægges over Kolding, Veile til Aarhuus, Viborg og derfra til Aalborg, for at naae Liimfjorden.
Lolland-Falsters Stifts-Tidende, 1846-05-11
Atter er de hoverigjørende Bønders Antal blevet formindsket. Eieren af Lykkesholm i Fyen, Justitsraad Lindegaard, har nemlig erkjendt, hvad enhver fornuftig Godseier, om kortere eller længere Tid, vil komme til at erkjende, at det er ligesaa meget i dennes egen, som i Bøndernes Jnteresse, at see Hoveriet ophævet, og han har derfor tilbudt samtlige Hoverigjørende Hovningsfrihed fra 1ste Mai 1847, imod aarlig Godtgjørelse enten af 50 Rbd. r. S. eller 10 Tdr. Byg efter Capitelstaxten og 20 Rbd. for hver Heelhovning. (O. Th. Av.)
Lolland-Falsters Stifts-Tidende, 1846-05-11
Vi have efter Fædrelandet berettet, at vor Landsmand, Botanikeren Kamphøvener, skulde have forladt Fregatten Galathea, og vende tilbage til Danmark, ifølge Rygtet paa Grund af en mellem ham og de øvrige Deeltagere i Expeditionen udbrudt Misforstaaelse. Aftenbladet modsiger dette for Hr. Kamphøvener ufordeelagtige Rygte, og forsikkrer fra en paalidelig Kilde, at ligesom der under hele Touren har hersket den bedste Tone ombord paa Fregatten, saaledes har der navnlig mellem Hr. Kamphøvener og de Øvrige ikke hersket den ringeste Misforstaaelse, hvorimod hans Hjemreise er bevirket at ganske andre Grunde og navnlig den, at Hensigten af hans Sendelse formedelst en Forandring i den oprindelig bestemte Route kunde betragtes som opfyldt.
Lolland-Falsters Stifts-Tidende, 1846-05-11
J Onsdags Nat udbrød der i Eieren, Hr. Propr. Petersens Fraværelse, Jld i Stuelængen paa Christiansdals Ladegaard ved Odense, men Tiendet vækkedes itide ved et Rabalder, der bevirkedes ved at Jlden havde opbrændt Gulvet, saa at en Kakkelovn styrtede fra den ene Etage ned i den anden, i hvilken Anledning man fik Jlden slukket. Samme Aften havde en 14-aarig Bondedreng sat Jld paa Hr. Blikkenslager Handwerks Huus i Odense; Drengen var bragt ind til Byen for at lide Straf af Riis og opholdt sig hos en af Stokkemændene, som boer i Hr. Handwerks Huus, og han havde kastet en brændende Frictionssvovlstikke ned i en paa Loftet staaende Kasse, men Branden opdagedes heldigviis itide af Gjenboerne. (Hp. Av.)
Lolland-Falsters Stifts-Tidende, 1846-05-11
Skipper Ole Pi, førende en Helsingøersagt, afgik for et Par Dage siden fra Kjøbenhavns Toldbod med endeel friskt ferniserede Olieklæder i Lasten. Da Lugerne vare plomberede af Toldvæsenet, kunde han ikke see til Klæderne. Paa Helsingøers Rhed blev Lasten aabnet; der opsteeg en stærk Brandlugt, og det viste sig nu, at de fleste af Klæderne ved Selvantændelse vare opbrændte. Havde Seiladsen varet et Par Timer længere, vilde der ufeilbarlig være gaaet Jld i Skibet.
Lolland-Falsters Stifts-Tidende, 1846-05-11
J England er af Parlamentet vedtaget en stræng Lov mod Dyrplageri. Jfølge denne Lov idømmes Enhver, som gribes i Dyrplageri, strænge Pengestraffe eller forholdsmæssig Fængselstraf. Naar man seer vore Fragtheste her med Bringen i blodigt Kjød, magre og usle, trække svære Læs paa usle Veie, kunde man ønske en lignende Lov var gjældende hos os. (Ribe Av.)